Rudolf Walter Richard Hess (escrito Heß en alemán), naixito d'Aleixandría (Echipto, Imperio Otomán, hue Echipto) o 26 d'abril de 1894 y muerto por suicidio en Spandau-Berlín (Alemanya Occidental) o 17 d'agosto de 1987, estió un politico alemán activo mientres o Tercer Reich. Melitant d'o Nationalsozialistische Deutsche Arbeiterpartei, o Partito Nazi, esdevenió o segundo presonache en importancia d'o rechimen nazi dezaga d'Adolf Hitler. Mientres a Segunda Guerra Mundial, quan yera a punto a Operación Barbarroya (l'ataque alemán contra a Unión Sovietica), voló enta o Reino Uniu ta fer una proposa de paz a ixe país, proposa que no prenioron seriosament os dirichents britanicos, qui l'engarcholoron como presoner de guerra. En rematar a guerra, fue acusato en os Chudicios de Nurenberg y condenato a perpetuidat, estando engarcholato en a prisión de Spandau, en Berlín, a on morió.